Bjarte Leithaug

Bjarte Leithaug (født 1957) er artist og låtskriver bosatt på Frekhaug, Alver kommune.  Hans mest populære sanger er barnesangen «Skal vi være venner» og julesangen «Tenn et lite lys». Leithaugs tekster er preget av humor og motivene vennskap, fred og rettferdighet, mens musikken er holdt i pop- og rock-stil. Sangene er representert i flere læreverk[hvilke?] for grunnskolen og er oversatt til flere[hvilke?] språk.
En stor del av hans produksjon er sanger skrevet for kristne barnekor i kirker og organisasjoner, og disse sangene er blant de mest benyttede av norske kor i denne sjangeren i Den norske kirke og menighetsliv. Hans album- og musikkvideoutgivelser for barn har solgt i rundt 200 000 enheter i Norge. Per 2022 var sangene streamet over seks millioner ganger på ulike strømmetjenester.


== Utmerkelser ==
Bjarte Leithaug har også gjennom en årrekke arrangert Vestlandets barnekorfestival KORIFOKUS i Knarvik. Festivalkoret bestod flere år av rundt 50 barnekor og 900–1 000 barn. Foruten Bjarte Leithaug selv har artister som Marcus & Martinus, Hanne Krogh, Lisa Børud, Maj Britt Andersen, Jørgen Dahl Moe og Bjartes Leithaugs niese Gabrielle vært gjesteartister. For dette arbeidet mottok han fra «Nordhordlandsprisen 2008», og i 2018 fikk han Meland kommune sin kulturpris som blir delt ut hvert fjerde år. Bjarte Leithaug har flere år sittet i fagjuryen for "Spellemannprisen". Utgivelsene hans på CD og DVD har resultert i tre gullplater.


== Tidlig karriere ==
Leithaug ga i årene 1983–1986 ut sine tre første LP-plater, og det førte til gode plasseringer på Norsktoppen på NRK P1 og deltakelser på festivaler og turneer landet rundt. Musikken ble definert som «Kristenrock» og Ten Sing-bevegelsen som var populær i dette tiåret. For eksempel samlet festivalen Skjærgårds Music & Mission Festival 15 000 publikummere en helg hver sommer i Kragerø.  Bjarte I september 1983 turnerte Leithaug sammen med den amerikanske musikeren Larry Norman i flere av Norges store konserthus.Bandet «Slep» med musikerne Jan Sollesnes, Øyvin Sønnesyn, Jan Inge Wiig Andersen og Torkil Myhre var fast følge til rundt 1986. Senere ble musikere og artister som Kjetil Bjerkestrand, Eivind Aarset, Sigvart Dagsland, Hilde Heltberg med på Leithaugs produksjoner. I musikalen Exodus av Svein Gundersen og Finn Pedersen turnerte Leithaug med blant annet Bjørn Eidsvåg, Hans Inge Fagervik og Jan Groth.


== Barnesanger ==
Fra 1991 ga Bjarte Leithaug bare ut plater med barnesanger, og hans egne barn Martin, Bendik og Astrid deltok som solister på CD-er og en rekke konserter fra 1995 til rundt 2010. NRKs Barne-TV produserte en video av «Skal vi være venner». I 2022 ga NRK Sápmis barne-TV ut en versjon på samisk. Andre populære sanger er «Pølser og pizza», «Jeg liker dine store ører», «Fly lille engel», «Kan vi leve i fred», «Tusen tanker» og «Jeg vil være med». Julesangen «Tenn et lite lys» er oversatt og utgitt på dansk og færøysk.Produsenten Alf Emil Eik i Cross Studio, Kristiansand, har bidratt til Leithaugs barneplater. Eik har også produsert Kaptein Sabeltann-platene.Forlaget Lynor ga ut en serie CD-er og DVD-er med kjente kristne barnesanger med Bjarte Leithaug og søsteren Solveig Leithaug. Disse produksjonene resulterte blant annet i gullplate.


== Diskografi ==


=== Album ===
Olgas Basar (1983)
En underlig familie (1984)Ikke stanse vinden (1986)
Exodus (1986)* Puslespill (1993)
* Vi Suser Avgårde (1995)
* Min bår er så liten (1995)
* Jungelens konge (1996)
* Deilig er den himmel blå (1997)
* O-o-oppover (1998)
* Tusen tanker (2000)
* Dinglemed beina (2003)
* Skal vi være venner – Bjartes beste barnesanger (2004)
* Stjernekikkert (2006)


=== Singler ===
«Hold rundt meg» (2016)
«Don`t Be Afraid» (2019)
«Se Kongen Kommer – En sang til Palmesøndag» (2020)
«Little Sister» (2020)


=== Musikkvideoer på DVD ===
Min båt er så liten (1995)Jungelens konge (1996)
Deilig er den himmel blå (1997)
Bjartes beste 1: Skal vi være venner (2010)
Bjartes beste 2: Drømmedag (2015)


== Referanser ==


== Eksterne lenker ==
(en) Bjarte Leithaug på Discogs 
(no) Bjarte Leithaug på Rockipedia